Loís XII y Francisco I aportan a la corona os infantatos que controlaban (ducato d'Orliens, condatos de Blois y Valois y Engolesme). A etapa vinient afecta a lo dominio d'o duque de Borbón (con títol de conestable). Formato por feudos y infantato o territorio d'o conestable prene una gran extensión en o sieglo XV con o Bourbonais, Mancha, Auvernia, Forez, Beajoulais, etz.. En 1521 Francisco I reclama a restitución d'os infantatos. Como o conestable ye refuchiato a man de Carlos V o conchunto d'o suyo dominio, recuperato u confiscato, pasa a mans d'a corona en as anyatas vinients. Quan Henrique IV puya plega a la cadiera reyal accede tamién por herencio a un amplo dominio. As posesions en o interior d'o reino s'unen a la corona en 1607. Biarn y a Baixa Navarra, que yeran estatos sobirans d'Henrique IV s'anexionan en 1620, y ya no quedarán que poquetz feudos.